《丙寅秋，木犀盛开，诚斋与张功父唱和五首，鲜新帖妥，自然入格，戏用其韵，功父南湖之未逮南溪乎哉 其三》
明代·王应辰

客到疑参薝卜林，此中禅悦味深深。清阴敝院重重盖，凉雨连宵滴滴金。

只许为薪烹石鼎，休教作饵点鱼砧。拈花微笑吾无隐，妙悟真堪破积沈。

作者简介：字奕山，号菣园，王巷人。嘉庆进士，选授四川成都府新繁县知县，颇得民心。著有匏村集、姑熟游草、金台剩稿、蔗香诗草及无心居士诗草等。